Številka: 007-1/2010

Datum: 5. 1. 2017

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o spremembah Sklepa o sprejemu cenika uporabe in načinu oddajanja šolskih telovadnic osnovnih šol v Mestni občini Ptuj**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam mestnemu svetu v obravnavo in sprejem predlog Sklepa o spremembah Sklepa o sprejemu cenika uporabe in načinu oddajanja šolskih telovadnic osnovnih šol v Mestni občini Ptuj.

 **Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo,
* cenik (priloga sklepa),
* veljaven sklep.

 Predlog

januar 2017

Na podlagi 12. člena Statuta Mestne občine Ptuj (Uradni vestnik Mestne občine Ptuj, št 9/07), je Mestni svet Mestne občine Ptuj na \_\_\_\_\_seji, dne \_\_\_\_\_\_\_\_\_\_\_\_, sprejel

**SKLEP**

**o spremembah Sklepa o sprejemu cenika uporabe in načinu oddajanja**

 **šolskih telovadnic osnovnih šol v Mestni občini Ptuj**

1. **člen**

V Sklepu o sprejemu cenika uporabe in načinu oddajanja šolskih telovadnic osnovnih šol v Mestni občini Ptuj (Uradni vestnik Mestne občine Ptuj, št. 1/10) se 5. člen spremeni tako, da se glasi:

»5. člen

(1) Cene iz cenika veljajo za en vadbeni termin v trajanju 90 minut.

(2) Cene se indeksirajo v začetku vsakega šolskega leta.

(3) Cene za prireditve komercialnega pomena so določene v prilogi na podlagi ekonomskih kriterijev. Opredelijo se v pogodbi za posamezno prireditev.

(4) Šolske telovadnice se uporabljajo najdlje do 22. ure.

(5) Društva in nevladne organizacije, ki delujejo v javnem interesu in javni zavodi, ki imajo sedež v Mestni občini Ptuj, lahko dobijo telovadnico v brezplačno uporabo, krijejo pa obratovalne stroške, stroške rednega vzdrževanja in druge stroške, za katere se stranki dogovorita s pogodbo.

(6) Osnovna šola je samostojna pri odločanju o oddajanju šolskih telovadnic v najem.

(7) Sredstva pridobljena s tržno dejavnostjo oddajanja šolskih telovadnic v najem, pripadajo upravljavcu in jih mora porabiti za izvajanje javne službe.«.

1. **člen**

Priloga »Cenik uporabe šolskih telovadnic osnovnih šol v Mestni občini Ptuj« se nadomesti z novo prilogo, ki je sestavni del tega sklepa.

1. **člen**

Ta sklep začne veljati naslednji dan po objavi v Uradnem vestniku Mestne občine Ptuj**.**

Številka: 007-1/2010

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­\_­­­­­­­­­­­­­­­­­­­­­­­­­­­­­­­­­­­­­­\_\_\_\_

**Obrazložitev:**

Sklep o sprejemu cenika uporabe in načina oddajanju šolskih telovadnic osnovnih šol v Mestni občini Ptuj je bil sprejet dne 25. januarja 2010 ter objavljen v Uradnem vestniku Mestne občine Ptuj, št. 1/10. Sklep določa način uporabe in oddajanja šolskih telovadnic osnovnih šol Mestne občine Ptuj v uporabo, višino uporabnine in način plačila uporabnine.

Nadzorni odbor Mestne občine Ptuj v dokončnem poročilu o izvedbi nadzora nad poslovanjem javnega vzgojno-izobraževalnega zavoda OŠ Ljudski vrt meni, da oddajanje športih telovadnic, ki jih imajo OŠ v upravljanju, ni dovolj jasno definirano. Nikjer ni zapisano ali je OŠ samostojna pri odločanju o oddajanju v najem in ali ima sama možnost odločati komu in kdaj dati brezplačni najem ali najem z morebitnimi popusti. Prav tako ni definirano ali sredstva, ki jih OŠ pridobi s tržno dejavnostjo oddajanj v najem pripadajo upravljavcu, lastniku ali morebiti vsakemu v deležu.

V skladu z navedenim smo spremenili 5. člen Sklepa o sprejemu cenika uporabe in načinu oddajanja šolskih telovadnic osnovnih šol v Mestni občini Ptuj in prilogo, v kateri smo dodali cene komercialnega najema ter kdo je upravičen do brezplačnega najema telovadnice. Osnovna šola je samostojna pri odločanju o oddajanju šolskih telovadnic v najem. Sredstva pridobljena s tržno dejavnostjo oddajanja šolskih telovadnic v najem, pripadajo upravljavcu in jih mora porabiti za izvajanje javne službe.

Cene za šolsko leto 2016/17 so osnovne šole potrdile na sejah svetov zavodov:

* OŠ Ljudski vrt, dne 29. 9. 2016,
* OŠ Olge Meglič, dne 8. 12. 2016,
* OŠ Mladika, dne 27. 9. 2016,
* OŠ Breg, dne 21. 12. 2016,
* OŠPP dr. Ljudevita Pivka, dne 31. 8. 2016.

Na podlagi navedenega predlagamo Mestnemu svetu Mestne občine Ptuj, da obravnava in sprejme predlog Sklepa o spremembah Sklepa o sprejemu cenika uporabe in načinu oddajanja šolskih telovadnic osnovnih šol v Mestni občini Ptuj.

Pripravil:

Boris Emeršič

 **Miran SENČAR,**

 **župan Mestne občine Ptuj**